Был фотолағы әбей менән бабай Ишбикә һәм Нуриян Абдразаҡовтар интернетта күптән инде танылған геройҙар — уларҙың шаян, йәштәрсә дәртле үбешеп ултырыуы йәше-ҡартында оло ҡыҙыҡһыныу уятты. Күҙ асып йомғансы популярлашҡан һүрәт аҫтына күптәр “Ысын һөйөү тап ошондай булырға тейеш!”, “Бына ҡайҙа ул иң матур, ихлас пар!”, “Улар кеүек тиң ҡартайһаң ине!” тигән комментарийҙар яҙа.